PATVIRTINTA

 Pagėgių lopšelio-darželio direktorės

 2022 m. vasario mėn. 2 d.

 įsakymu Nr. V- 8

**PAGĖGIŲ LOPŠELIO-DARŽELIO**

**SPECIALIOSIOS PEDAGOGINĖS PAGALBOS TEIKIMO**

**TVARKOS APRAŠAS**

**I. BENDROSIOS NUOSTATOS**

 1. Specialiosios pedagoginės pagalbos (toliau – Pagalba) teikimo tvarkos aprašas (toliau – Aprašas) reglamentuoja Pagalbos teikėjus ir gavėjus bei Pagalbos organizavimą Pagėgių lopšelyje-darželyje (toliau – mokykloje).

 2. Pagalbos paskirtis – didinti asmens, turinčio specialiųjų ugdymosi poreikių, ugdymosi veiksmingumą.

3. Pagalbos teikimą organizuoja ir koordinuoja Pagėgių lopšelio-darželio Vaiko gerovės komisija (toliau – VKG), pedagoginė psichologinė tarnyba (ar švietimo pagalbos tarnybos) (toliau – Tarnyba).

4. Pagalba teikiama mokykloje, Tarnybose.

5. Pagalba teikiama mokinio gimtąja kalba, kuria mokinys ugdosi mokykloje.

6. Pagalba teikiama vadovaujantis Lietuvos Respublikos švietimo įstatymu (Žin., 1991, Nr. 23-593; 2011, Nr. 38-1804), Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 (Žin., 2011, Nr. 92-4395), Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 (Žin., 2011, Nr. 92-4396), Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, Mokinių specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1775, Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579, kitais įstatymais, Švietimo ir mokslo ministerijos teisės aktais ir Aprašu.

7. Pagalbos gavėjai – mokiniai, turintys specialiųjų ugdymosi poreikių.

8. Pagalbos teikėjai – mokyklos vadovas, specialusis pedagogas, logopedas, Tarnybų specialistai.

9. Mokyklos ir tėvų (globėjų, rūpintojų) įsipareigojimai užtikrinti mokinių ugdymąsi, mokymąsi ir švietimo pagalbos teikimą, atsižvelgiant į jų specialiuosius ugdymosi poreikius, įteisinami mokymo sutartyje.

 **II. PAGALBOS ORGANIZAVIMAS**

10. Pagalba teikiama, kai ją skiria mokyklos Vaiko gerovės komisija ar Tarnyba, tėvų (globėjų, rūpintojų) sutikimu.

11. Mokyklos Vaiko gerovės komisijos paskirtos Pagalbos gavėjų sąrašą, komisijos pirmininko suderintą su Tarnyba, tvirtina mokyklos direktorius.

12. Specialioji pedagoginė pagalba teikiama mokiniui, turinčiam negalių, mokymosi sunkumų.

13. Pagrindinė specialiojo pedagogo darbo forma yra pratybos: individualios, pogrupinės (2–4 mokiniai). Mokiniams, kurie mokosi kasdieniu mokymo proceso organizavimo būdu, Pagalba teikiama tiesioginiu būdu. Mokiniams, kurie mokosi nuotoliniu mokymo proceso organizavimo būdu, Pagalba teikiama nuotoliniu ir (arba) tiesioginiu būdu. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu Pagalba teikiama nuotoliniu ir (arba) tiesioginiu būdu, atsižvelgiant į ypatingų aplinkybių pobūdį. Jei Pagalba dėl objektyvių priežasčių neteikiama, pasibaigus ypatingų aplinkybių laikotarpiui Pagalba turi būti kompensuojama nustatant veiklos prioritetines sritis, peržiūrint veiklų atlikimo laiką.

14. Mokyklos Vaiko gerovės komisijos sprendimu Pagalba specialiųjų ugdymosi poreikių turintiems mokiniams teikiama ugdomosios veiklos metu.

15. Pagalba turi būti derinama su psichologine, socialine pedagogine ir specialiąja pagalba.

16. Mokyklos specialusis pedagogas pareigybių aprašyme numatytas funkcijas vykdo bendradarbiaudamas su Tarnybos ir kitų institucijų specialistais.

17. Ugdymo programos pritaikomos, atsižvelgiant į nustatytus mokinio specialiuosius ugdymosi poreikius, mokinio, tėvų (globėjų, rūpintojų) pageidavimus ir vadovaujantis pedagoginės psichologinės tarnybos arba švietimo pagalbos tarnybos išvadomis ir rekomendacijomis.

18. Programas mokiniui, turinčiam specialiųjų ugdymosi poreikių, pritaiko (individualizuoja) grupės mokytojas, atsižvelgdamas į mokinio gebėjimus ir galias bei specialiojo pedagogo ir/ar kitų vaiko gerovės komisijos narių rekomendacijas. Taip pat grupės mokytoją gali konsultuoti pedagoginės psichologinės tarnybos specialistai. Pritaikytos ir individualizuotos programos aprobuojamos Vaiko gerovės komisijos posėdyje.

19. Specialiųjų ugdymosi poreikių mokiniams galima trumpinti pratybų trukmę 5 minutėmis, o šį laiką skirti mokinio ugdomajai veiklai keisti, sveikatą tausojančioms pertraukoms organizuoti.

20. Pagalbos organizavimo teikėjai:

**20.1. Mokyklos vadovas:**

20.1.1. skiria asmenį vadovauti Vaiko gerovės komisijai;

20.1.2. įsakymu patvirtina Vaiko gerovės komisijos sudėtį;

20.1.3. tvirtina pagalbos gavėjų sąrašą.

**20.2. Mokyklos vaiko gerovės komisijos pirmininkas:**

20.2.1. aprobuoja pritaikytas ir individualizuotas bendrąsias programas;

20.2.2. kviečia komisijos posėdžius ir atsako už dokumentų tvarkymą bei dokumentų apie asmens įvertinimą konfidencialumą, jų perdavimą asmeniui išvykus į kitą švietimo įstaigą;

20.2.3. kontroliuoja specialiojo ugdymo vykdymą mokykloje, inicijuoja atsiskaitymą ir aptarimą mokytojų taryboje.

**20.3. Vaiko gerovės komisija:**

20.3.1. gavusi tėvų (globėjų) sutikimą, atlieka vaiko, turinčio ugdymosi sunkumų, pirminį įvertinimą ir pildo pažymą dėl specialiojo ugdymosi poreikių pirminio vertinimo;

20.3.2. kolegialiai aptaria individualaus darbo su vaiku planus, programas, būdus, metodus, tempą, teikia rekomendacijas vaiką ugdančiam pedagogui;

20.3.3. konsultuoja tėvus (globėjus) ir teikia pedagoginę pagalbą jų vaiko ugdymo klausimais;

20.3.4. gavusi tėvų (ar globėjų) sutikimą, rekomenduoja išsamiai įvertinti vaiko problemas Tarnyboje, nurodydama vaiko ugdymosi sunkumų sritis, pobūdį ir priežastį;

20.3.5. tvarko specialiųjų poreikių vaikų apskaitą švietimo įstaigoje, nustato pedagoginės pagalbos prioritetus, optimalų pratybų skaičių vaikui, jų trukmę;

20.3.6. bendradarbiauja su Tarnybos specialistais.

**20.4. Mokytojai, grupių vadovai:**

20.4.1. stebi mokinius, kurie nesugeba įsisavinti programos arba patiria ugdymosi sunkumų;

20.4.2. informuoja tėvus ir vaiko gerovės komisiją apie vaiko mokymosi sunkumus;

20.4.3. konsultuojami specialiojo pedagogo pritaiko arba individualizuoja ikimokyklinio ugdymo programą pagal Tarnybos specialistų pateiktas išvadas ir rekomendacijas;

20.4.4. vertina realias vaiko žinias pagal rekomenduojamą programą, pritaiko mokinio pažangos ir pasiekimų vertinimo kriterijus;

20.4.5. dalyvauja vaiko gerovės komisijos veikloje;

20.4.6. pusmečio gale aprašo trumpai apie mokinių pažangą ir pasiekimus.

**20.5. Specialusis pedagogas:**

20.5.1. vadovaujasi LR Švietimo ir mokslo ministro patvirtintu specialiosios pagalbos teikimo tvarkos aprašu ir LR Švietimo įstatymu, Švietimo ir mokslo ministerijos teisės aktais ir šia tvarka;

20.5.2. aktyviai dalyvauja vaiko gerovės komisijos veikloje;

20.5.3. konsultuoja ir supažindina mokinių, turinčių specialiųjų ugdymosi poreikių, tėvus su vaiko problemomis;

20.5.4. konsultuoja mokytojus, kaip pritaikyti arba individualizuoti programas mokiniams, turintiems specialiųjų ugdymosi poreikių;

20.5.5. lavina sutrikusias pažinimo funkcijas (dėmesio, suvokimo procesų, mąstymo operacijų) ir šalina mokymosi sutrikimus ( ir kt.);

20.5.6. organizuoja mokiniams, turintiems specialiųjų ugdymosi poreikių, individualias, pogrupines pratybas;

20.5.7. pusmečio pabaigoje fiksuoja VGK protokole specialiojo pedagogo užsiėmimus lankančių mokinių pasiekimus.

**20.6. Logopedas:**

20.6.1. vadovaujasi LR Švietimo ir mokslo ministro patvirtintu specialiosios pagalbos teikimo tvarkos aprašu ir LR Švietimo įstatymu, Švietimo ir mokslo ministerijos teisės aktais ir šia tvarka;

20.6.2. aktyviai dalyvauja vaiko gerovės komisijos veikloje;

20.6.3. teikia kvalifikuotą pagalbą vaikams, turintiems kalbėjimo ir kalbos sutrikimų;

20.6.4. konsultuoja ir supažindina vaikų, turinčių kalbėjimo ir kalbos sutrikimų, tėvus su vaikų problemomis ir galimą bei teikiamą pagalba jiems;

20.6.5. pildo mokinių logopedines korteles ir kitą dokumentaciją;

20.6.6. pusmečio pabaigoje aptaria logopedines pratybas lankančių mokinių pasiekimus ir fiksuoja VGK protokole.

**III. MOKINIŲ, TURINČIŲ SPECIALIŲJŲ UGDYMOSI POREIKIŲ, PAŽANGOS IR PASIEKIMŲ VERTINIMAS**

21. Mokinio, kuris mokosi pagal individualizuotą ugdymo programą, mokymosi pažanga ir pasiekimai vertinami pagal šioje programoje numatytus pasiekimus.

**IV. BAIGIAMOSIOS NUOSTATOS**

24. Mokykla, atsižvelgdama į mokinio specialiuosius ugdymosi poreikius, užtikrina ugdymąsi pritaikytoje ugdymosi aplinkoje, reikiamos švietimo pagalbos teikimą, aprūpinimą specialiosiomis mokymo priemonėmis ir ugdymui skirtomis techninėmis pagalbos priemonėmis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_